armvectores/hy_wikipedia_2023 huggingface dataset:
Թամազ Մելիավա

Թամազ Գեորգիի Մելիավա (դեկտեմբերի 23, 1929(1929-12-23), Թիֆլիս, ԱԽՖՍՀ, ԽՍՀՄ - օգոստոսի 25, 1972(1972-08-25) կամ օգոստոսի 27, 1972(1972-08-27), Թբիլիսի, Վրացական ԽՍՀ, ԽՍՀՄ), վրացի կինոռեժիսոր և սցենարիստ։ Վրաստանի արվեստի վաստակավոր գործիչ։


== Կենսագրություն ==
1948-1951 թվականներին սովորել է Մոսկվայի իրավաբանական ինստիտուտում։
1959 թվականին ավարտել է ՎԳԻԿ-ի ռեժիսորական ֆակուլտետը։
1954 թվականին Կիևյան «Մոսֆիլմ» ստուդիայի օգնականն էր։
1956 թվականին «Մոսֆիլմ» կինոստուդիայի ռեժիսոր։ Երեք տարի անց՝ 1959 թվականին «Վրացֆիլմ» կինոստուդիայի ռեժիսոր։


== Ֆիլմագրություն ==


=== Ռեժիսոր ===
1958— Սովորական իր
1963 — Սպիտակ քարավան
1967 — Ինչպես զինվորը հետ մնաց բանակային զորքից
1973 — Լուսնի առևանգումը


=== Սցենարիստ ===
1958 —  Սովորական իր
1966 —Ինչպե՞ս է հորինվել անիվը
1971 — Զարդեր իմ սիրելիի համար
1972 — Գլադիատոր
1973 — Լուսնի առևանգումը


== Պարգևներ ==
Վրացական ԽՍՀ-ի վաստակավոր արտիստ (1967)։


== Արտաքին հղումներ ==
Թամազ Մելիավա (անգլ.) Internet Movie Database կայքում
Тамаз Мелиава на сайте Кино-Театр.ру
(8495) 1990 QV1

(8495) 1990 QV1, աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 22-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,902621 ա. մ., առավելագույնը մոտենում է 2,6471 ա. մ. հեռավորության վրա և հեռանում 3,1581 ա. մ.։ Արեգակի շուրջ մեկ ամբողջական պտույտ է կատարում 1806,27 երկրային օրվա ընթացքում, իր ուղեծրով շարժվելով միջինում 0,199305 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8495) 1990 QV1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մալոժենևկա

Մալոժենևկա (ուկրաիներեն՝ Маложенівка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1790 թվականին։
2001 թվականի տվյալներով Մալոժենևկա գյուղում բնակվում էր 559 մարդ։ Բնակավայրը զբաղեցնում է 1,2 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
.cu

.cu, Կուբայի վերին մակարդակի ազգային դոմենն է։


== Արտաքին հղումներ ==
IANA .cu whois տեղեկություն
Զեմո Քվիշիանի

Զեմո Քվիշիանի (վրաց.՝ ზემო ქვიშიანი), գյուղ Վրաստանում։ Գտնվում է Քվեմո Քարթլիի մարզի Գարդաբանի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 38 մարդ։


== Ծանոթագրություններ ==
Սիլովան Կակաբաձե

Սիլովան Կակաբաձե (վրաց.՝ სილოვან კაკაბაძე, 31 հուլիսի (12 օգոստոսի), 1895, Խոնի - 1993), վրացի քանդակագործ, Վրացական ԽՍՀ արվեստի վաստակավոր գործիչ։ Ստալինյան երկրորդ աստիճանի մրցանակի դափնեկիր (1941)։


== Կենսագրություն ==
Սիլովան Կակաբաձեն ծնվել է 1895 թվականի հուլիսի 31-ին (օգոստոսի 12) Խոնիում։ Եղել է բանվոր-մեխանիկ։ Հոկտեմբերյան հեղափոխությունից հետո հաճախել է Մոիսեյ Տոիձեի ստուդիա։ 1922-1930 թվականներին սովորել է նախ Թբիլիսիի գեղարվեստի ակադեմիայի կերպարվեստի, ապա նույն ակադեմիայի քանդակագործության ֆակուլտետներում, Յակով Նիկոլաձեի մոտ։ 1932 թվականից դասավանդել է նույն ակադեմիայում։ Ստեղծել է հուշարձաններ ու կիսանդրիներ։
Հավանաբար մահացել է 1993 թվականի հունիսի 10-ին Թբիլիսիում։


== Արվեստ ==
Իոսիֆ Ստալինի հուշարձանը Թբիլիսիում (1939)
Ալեքսանդր Ցուլուկիձեի հուշարձանը (1949)
«Պարտիզաններ» քանդակների շարք
կիսանդրիներ
Սուլխան-Սաբա Օրբելիանի (1947)
Գալակտիոն Տաբիձե (1947)
ակադեմիկոս Իվան Բերիթաշվիլի (1955)
գեներալ Նիկոլայ Տավարտկիլաձե (1964)
Թինաթին (1966)
Նեստոր Կալանդարիշվիլի (1961, գիպս, 1967, մարմար)
Գեորգի Շուկով
օդաչու Սերգեյ Պանկրատով
Խորհրդային Միության հերոս, ռազմական գործիչ, գեներալ-գնդապետ Կոնստանտին Լեսելիձե (1974)1975 թվականին Լեսելիձե գյուղում տեղադրվել է Կոնստանտին Լեսելիձեի կիսանդրին, որի հեղինակն է Սիլովան Կակաբաձեն։ Աբխազիայի պատերազմի ժամանակ՝ 1992 թվականի սեպտեմբերին, երբ աբխազները գրավեցին Գագրա քաղաքը, հուշարձանը ոչնչացվել է։


== Մրցանակներ ==
Ստալինյան երկրորդ աստիճանի մրցանակ (1941) - Իոսիֆ Ստալինի՝ Թբիլիսիում տեղադրված հուշարձանի համար (1939)
Վրացական ԽՍՀ արվեստի վաստակավոր գործիչ


== Աղբյուրներ ==
John Milner. A Dictionary of Russian and Soviet Artists, 1420 - 1970. Woodbridge, Suffolk; Antique Collectors' Club, 1993.
Սիլովան Կակաբաձե
Ոչ ռացիոնալ մարդը

«Ոչ ռացիոնալ մարդը» (անգլ.՝ Irrational Man), Վուդի Ալլենի 2015 թվականին նկարահանված ամերիկյան դետեկտիվ ֆիլմ-դրամա, որը ռեժիսորը նկարահանել է սեփական սցենարի հիման վրա։ Գլխավոր դերերում են Հոակին Ֆենիքսը, Էմմա Սթոունը, Փարկեր Պոուզին ու Ջեյմի Բլեկլին։


== Սյուժե ==
Գործողությունները կատարվում են ոչ մեծ համալսարանական քաղաքում, որը գտնվում է Ամերիկայի Ռոդ Այլենդ նահանգում։ Փիլիսոփայության պրոֆեսոր Էյբ Լուկասը (Հոակին Ֆենիքս) գտնվում է էքզիստենցիալ ճգնաժամի վիճակում։ Նա այն աստիճան է հիասթափվում կյանքից, որ անգամ փորձում է «ռուսական ռուլետկա» խաղալ։ Էյբն աստիճանաբար հարաբերություններ է սկսում իր ուսանողուհի Ջիլ Փոլարդի (Էմմա Սթոուն), չնայած այն բանին, որ նա արդեն ընկեր ուներ՝ Ռոյը (Ջեյմի Բլեկլի)։ Որոշակի ժամանակահատված Էյբին հաջողվում է կանգնեցնել հարաբերությունները և համոզում է Ջիլին ընկերներ մնալ։ Այդ ժամանակ նա ռոմանտիկ հարաբերությունների մեջ էր իր կոլեգայի՝ դասախոս Ռիտա Ռիչարդի (Պարկեր Պոուզի) հետ, ով ամուսնացած էր և գոհ էր իր ամսուսնությունից։
Այդ ամենի հետ մեկտեղ Էյբը շարունակում է հանդիպել Ջիլի հետ։ Այդ հանդիպումներից մեկի ժամանակ նրանք պատահաբար լսում են հարևան սեղանին նստած կնոջ տխուր պատմությունը։ Նա ասում էր, որ կարող է կորցնել իր երեխաների խնամակալությունը, քանի որ իր ամուսինը դատարան է դիմել, իսկ փաստաբանը նրա լավ ընկերն է։ Այդ ժամանակ Էյբի մտքով անցնում է Դոստոևսկու «Ոճիր և պատիժ» ստեղծագործության նման մի բան. եթե նա կարողանա այնպես անել, որ այդ կինը չզրկվի իր երեխաների խնամակալությունից, կյանքն ավելի լավը կդառնա, իսկ դրա համար անհրաժեշտ է սպանել դատավորին։
Էյբը սկսում է մանրամասն ծրագրել հանցագործությունը այնպես, որ ի վերջո հնարավոր չլինի գտնել մեղավորին, սակայն հանցագործությունից հետո Ջիլը, համակցելով փաստերը, հասկանում է, որ Էյբը մասնակից է։ Երբ ոստիկանությունը հանցագործության մեջ մեղադրում է անմեղ մարդու, Ջիլն առաջարկում է Էյբին գնալ և հանձնվել։ Ճշմարտությունը թաքցնելու համար նա փորձում է հեռացնել Ջիլին, բայց արդյունքում ինքն իր թակարդն է ընկնում։
Ֆիլմի գործողություններն ուղեկցվում են Էյբի փիլիսոփայական մտածմունքներով, որոնք նա անվանում էր «վերբալ մաստուրբացիա»։


== Դերերում ==


== Պրեմիերան և վարձույթը ==

«Ոչ ռացիոնալ մարդը» ֆիլմի համաշխարհային պրեմիերան կայացել է Կաննի կինոփառատոնի ոչ մրցութային ծրագրի շրջանակներում 2015 թվականի մայիսի 16-ին։
Ֆիլմի վարձույթն ԱՄՆ-ում սկսվել է 2015 թվականի հուլիսի 17-ին։
Ռուսաստանում ֆիլմի վարձույթը սկսել է «Ցենտրալ Պարտներշիփ» ներկայացուցիչը 2015 թվականի օգոստոսի 13-ին։


== Քննադատությունը ==
Ֆիլմն արժանացել է կինոքննադատների տարատեսակ կարծիքների։ Rotten Tomatoes կայքում ֆիլմի վարկանիշը կազմում է 42 %՝ 158 գնահատումների հիման վրա։ Միջին բալը 5,4 է՝ 10 հնարավորից։ Metacritic-ում ֆիլմի վարկանիշը 53 % է՝ 43 գնահատումների արդյունքում։


== Ծանոթագրություններ ==


== Արտաքին հղումներ ==
«Իռացիոնալ մարդ»(անգլ.) ֆիլմը Internet Movie Database կայքում 
«Իռացիոնալ մարդ»(անգլ.) ֆիլմը Rotten Tomatoes կայքում
««Իռացիոնալ մարդ»»(անգլ.) ֆիլմը Metacritic կայքում:
Սեիդխոջալո

Սեիդխոջալո (վրաց.՝ სეიდხოჯალო), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 355 մետր բարձրության վրա։ Շրջկենտրոն Մառնեուլից հեռու է 19 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 501 մարդ։


== Ծանոթագրություններ ==
Հազար (այլ կիրառումներ)

Հազար կարող է նշանակել

Հազար մշակովի ― բարդածաղկավորների (Compositae) ընտանիքի Lactuca ցեղին պատկանող միամյա վաղահաս և ցրտադիմացկուն դիետիկ տերևաբանջար
Հազար (բույս) ― աստղածաղկազգիների (բարդածաղկավորներ) ընտանիքի միամյա, երկամյա կամ բազմամյա խոտաբույսերի ցեղ
1000 ― մ.թ. Հազար թվական
1000 (թիվ) ― բնական թիվ
Հազար (խաղ) ― թղթախաղ
Էրաստ Կուզնեցով

Էրաստ Դավիդովիչ Կուզնեցով (մայիսի 29, 1933(1933-05-29), Թիֆլիս, ԱԽՖՍՀ, ԽՍՀՄ), ռուս գիտնական, արվեստագետ, խմբագիր, պատմիչ, հրապարակախոս։ 19-20-րդ դարերի ռուս արվեստի պատմության, գրքարվեստի մասին հրատարակությունների հեղինակ։
«Ռուսաստանի գեղարվեստական քննադատության ակադեմիա»-ի և «Արվեստագետների ասոցացիա»-ի անդամ։


== Կենսագրություն ==
1956 թվականին ավարտել է Սանկտ Պետերբուրգի պետական համալսարանի պատմության ֆակուլտետը։ Դրանից հետո մշտապես բնակվել և աշխատել է Սանկտ Պետերբուրգում։
1957 թվականին դարձել է Ռուսաստանի ազգային գրադարանի աշխատակից։
1960 թվականին դարձել է Լենինգրադի նոր « РСФСР նկարիչ» հրատարակչության խմբագիր։
1969—1979 թվականներին՝ «Մշակույթ» հրատարակչության Լենինգրադի մասնաճյուղի գեղարվեստական խմբագիր։
Զբաղվում է XX դարի ռուս և սովետական գրքային արվեստի պատմությամբ։ Առանձնակի արդյունավետությամբ ուսումնասիրել է ֆուտուրիզմը «Արվեստի աշխարհը», Պետրոգրադի դիզայնի դպրոցի և 1920-1930-ականների Լենինգրադի մանկական գրականության նկարիչների գործունեությունը։
Իր աշխատանքներում հիմնավորում է գրքային գրաֆիկայի սկզբունքների ձևավորումն ու գրակազմության նորմատիվային համակարգից գործառնականորեն հիմնավորվածի անցնելուն։


== Գործեր ==
Է․Դ․ Կուզնեցովը գրել է ավելի քան 300 հոդված և 16 գիրք, որոնցից են՝

Եվգենի Իվանովիչ Չարուշին/ Յ․Յ․ Չարնեցկի, Է․Դ․ Կուզնեցով՝ РСФСР նկարիչ 1960. — 64
Художник и книга / Э. Д. Кузнецов. — Л.: Художник РСФСР, 1964. — 80, [8] с. — 5000 экз.
Վերա Մուխինա / Է․Դ․ Կուզնեցով՝  РСФСР նկարիչ, 1966. — 57 թթ.
Ցեխանովսկի / Վ․Ա․ Կուզնեցովա՝  Է․Դ․ Կուզնեցով՝ РСФСР նկարիչ 1973. — 116
Ս․Մ․ Պաժարսկի / Է․Դ․ Կուզնեցով՝ սովետական նկարիչ, 1974. — 128
Шрифт. 2 изд. Л., 1975 (совм. с Б. В. Воронецким);
Նիկո Փիրոսմանի / Է․Դ․ Կուզնեցով՝ Искусство. Ленингр. отд-ние, 1975. — 168 с.
Նիկո Փիրոսմանի /  Է․Դ․ Կուզնեցով Изд. 2-е. — Л.: Искусство. Ленингр. отд-ние, 1984. — 208 с.
Կենդանիներ և թռչուններ Եվգենի Չարուշին / Է․Դ․ Կուզնեցով՝ սովետական նկարիչ, 1983. - 160 - (Պատմություններ նկարիչների մասին)։
Գործը՝ որպես գրքային արվեստի տարր 1979, 1988;
Պավել Ֆեդոտով / Է․Դ․ Կուզնեցով Искусство. Ленингр. отд-ние, 1990. — 304 с.
СССР գրքի արվեստ։ Ալբոմ Т. 2. (Вступ. статья). М., 1990;
L’illustratione del kibro per bambini et l’avanguardia russa. Firenze, 1991.
Իգոր Շինկար ժամանակակից նկարիչ-график. «Շրջանակի կատակերգություն» աշխատությունների ժողովածու (ներածական հոդված) 1997
Նիկո Փիրոսմանի, 1862—1918 / Էրաստ Կուզնեցով — СПб.: Аврора, 2001. — 160, [4] с. — ISBN 5-7300-0697-7.
Графиня покидает бал: Авторский сборник / Э. Д. Кузнецов. — 2010. — 488 с. — ISBN 978-5-87334-125-2ՀոդվածներՆկարիչ ՎԻկտոր Բունդին [1]


== Ծանոթագրություններ ==


== Արտաքին հղումներ ==
Российская академия художественной критики: Действительные члены Archived 2016-09-14 at the Wayback Machine.
Энциклопедия КНИГА: КУЗНЕЦОВ Эраст Давидович
Художник-график Игорь Шинкар
Էդմունդ Հալլեյ

Էդմունդ Հալլեյ (անգլերեն` Edmond Halley, հոկտեմբերի 29 (նոյեմբերի 8), 1656, Haggerston, Հակնի, Մեծ Լոնդոն, Անգլիա - հունվարի 14 (25), 1742, Գրինվիչ, Քենթ, Անգլիա, Մեծ Բրիտանիայի թագավորություն), անգլիացի աստղագետ և երկրաֆիզիկոս, Լոնդոնի թագավորական ընկերության անդամ։
Հալլեյը սովորել է Օքսֆորդի համալսարանում, 1703 թ.-ից եղել է նույն համալսարանի պրոֆեսոր, 1720 թ.-ից՝ Գրինվիչի աստղադիտարանի տնօրեն։ 1676–1678 թթ.-ին Հալլեյը կազմել է Հարավային երկնքի 341 աստղերի հեռադիտակային առաջին աստղացուցակը (կատալոգ)։ Նա առաջինն է հաստատել գիսավորի պտույտի պարբերականությունը (Հալլեյի գիսավորինը 76 տարի է)։ Սեփական միջոցներով հրատարակել է Իսահակ Նյուտոնի «Բնափիլիսոփայության մաթեմատիկական սկզբունքները» աշխատությունը և արաբերենից թարգմանել ու հրատարակել է Ապոլոնիուս Պերգացու մաթեմատիկական աշխատանքները։ Մասնակցելով 1698–1700 թթ.-ին կազմակերպված արշավախմբին՝ կազմել է երկրամագնիսական մանրամասն քարտեզ։


== Ծանոթագրություններ ==


== Աղբյուրներ ==
Դպրոցական մեծ հանրագիտարան, գիրք 1, հատոր 2, էջ 8։
Ղրիմ (Ռոստովի մարզ)

Ղրիմ (ռուս.՝ Крым, նախկին անվանումը՝ Թոփտի), հայաբնակ գյուղ Ռուսաստանի Դաշնության Ռոստովի մարզի Մյասնիկովի շրջանում և կազմում է նույն շրջանի Ղրիմի գյուղական համայնքը։ Գտնվում է Դոնի Ռոստովից 3 կմ հյուսիս-արևելք, Խավալի և Մոկրի Չալթիր գետերի ափին։


== Բնակչությունը ==
Համաձայն 2002 թվականի տվյալների, գյուղն ուներ 4482 բնակիչ, 2010 թվականին` 4933, 2016 թվականին` 5709, իսկ 2017 թվականին գյուղում արդեն ապրում էր 5829 մարդ։


== Տնտեսությունը ==
Բնակչությունն զբաղվում է հացահատիկի մշակությամբ, անասնապահությամբ։ Ղրիմում գործում էր շրջանային ինկուբատորա-թռչնաբուծական կայանը, շինարարական կազմակերպություն և աղյուսի գործարան։ Գյուղն ունի միջնակարգ դպրոց, գրադարան, մշակույթի տուն։


== Պատմությունը ==
Ղրիմ գյուղը 1779 թվականին հիմնադրել են Ղրիմից եկած հայերը և այն կոչել նախկին բնակավայրի անունով։


== Տեսարժան վայրեր ==

Ղրիմ գյուղի թանգարանը
«Սուրբ Ամենափրկիչ» եկեղեցին (19-րդ դար)
Փառքի պանթեոն հուշահամալիրը (1970 թ.), որի վրա ռուսերեն և հայերեն լեզուներով գրված է. «Հայրենիքի համար զոհվածները չեն մահանում»։
Հաղթանակի 60-ամյակին նվիրված զբոսայգին
Կենտրոնական աղբյուր-հուշարձանըԳյուղի «Սուրբ Սարգիս» եկեղեցին (18-րդ դար), 1960-ական թվականներին քանդվել է։ Գյուղում կանգուն է նաև Լենինի հուշարձանը։


== Հայտնի մարդիկ ==
Քրիստափոր Ջլաուխյան (Ջելաուխով) - գեներալ-մայոր, ռազմական գիտությունների դոկտոր
Սարգիս Լուկաշին (Սրապիոնյան) - կուսակցական և պետական գործիչ
Եղիա Չուբար - հեղափոխական գործիչ, գրող
Թադևոս Կատարյան - գյուղատնտես
Նինա Այդինյան - գեոքիմիական գիտությունների դոկտոր
Հովհաննես Չորայան - կենսաբանական գիտությունների դոկտոր
Գրիգոր Բաբիյան - բանաստեղծ
Մայա Փահլևանյան (Պեգլիվանովա) - «Երիտասարդ գվարդիա» հակաֆաշիստական կոմերիտական ընդհատակյա կազմակերպության անդամ
Արմենակ Յալթիրյան - հայտնի ըմբշամարտիկ
Գեորգի Տերմոլաև - հայազգի հայտնի ըմբշամարտիկ
Թ. Գ. Չուբար - «Մուրճ և մանգաղ» ամսագրի խմբագիր


== Ծանոթագրություններ ==
Սարվանդիքար

Սարվանդիքար, Սարվանդի Քար, Սարվանի Քար, Սարվան, Սարվանդավ, բերդ Կիլիկյան Հայաստանում, Ամանոսի լեռնանցքում, դժվարամատույց ժայռի գագաթին։


== Պատմություն ==
Ուներ բնական ամուր դիրք և հզոր կուրտինա-պարիսպներ։ 12-րդ դարում եղել է Ռուբինյանների իշխանապետության կարևոր ռազմակայան և բաժտուն (մաքսատուն) երկրի հարավարևելյան սահմանում։ 1185 թվականին Սարվանդիքարը խարդախությամբ զավթել է Անտիոքի դուքսը։ Սակայն Լևոն Բ Մեծագործը 1187-ին այն ազատագրել և պարգևել է իր քեռու՝ Պապեռոնի բերդատեր իշխան Վասակ Հեթումյանի որդի Սմբատին։ Վերջինիս հաջորդել է ավագ որդին՝ Ժոֆրի Հեթումյանը, որն աղբյուրներում հիշվում է «քաջամարտիկ զինվոր»։ Ժոֆրի Հեթումյանի մահից (1261) հետո Սարվանդիքարում իշխել է նրա ավագ որդի Կոստանդինը, որն ամուսնացած էր Հեթում Ա թագավորի դուստր Ռիթայի հետ։ Նա վերանորոգել է 1266 թվականի երկրաշարժից ավերված Սարվանդիքարը, առևտրական պայմանագիր կնքել (1271) դրացի խաչակիր ասպետների հետ։ 1276 թվականին Սարվանդիքարի մոտ տեղի ունեցած ճակաատամարտում հայկական զորաբանակը՝ Սմբատ Սպարապետի առաջնորդությամբ, ջախջախել է Կիլիկիա ներխուժած Մամլուքների սուլթանության զորքերին և մատնել խուճապահար փախուստի։ 13-րդ դարի վերջին և 14-րդ դարի սկզբին Սարվանդիքարում իշխել են Կոստանդին Հեթումյանի եղբայրներ Օշինն ու Սմբատը։ 1337 թվականին Սարվանդիքարը զավթել է Մամլուքների սուլթանությունը, իսկ 16-րդ դարում՝ օսմանյան թուրքերը։ Բերդն ավերել են նվաճողները։


== Բերդի ղեկավարները ==


== Ծանոթագրություններ ==


== Գրականություն ==
Unknown crusader castles by Kristian Molin, Hambledon Continuum, 2001
Սուդիստե (գյուղ, Կառկսի շրջան)

Անվան այլ կիրառումների համար տե՛ս՝ ՍուդիստեՍուդիստե (էստ․՝ Sudiste), գյուղ Էստոնիայի Վիլյանդիմաա նահանգի Կառկսի շրջանում։
2011 թվականի տվյալներով գյուղում բնակվում էր 113 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Երևանի գեղասահքի և հոկեյի մարզադպրոց

Երևանի գեղասահքի և հոկեյի մարզադպրոց, գեղասահքի դպրոց Երևանում։
2015-2019 թվականներին կոչվել է գեղասահքի ռուս չեմպիոնուհի Իրինա Ռոդնինայի անունով։


== Պատմություն ==
Երևանի գեղասահքի և տափօղակով հոկեյի մանկապատանեկան դպրոցը հիմնադրվել է 1971 թվականին, որն իր գործունեությունը ծավալել է հիմնականում Բագրատունյաց փողոցում տեղակայված դպրոցում, շենքային ոչ բարենպաստ պայմանների պատճառով սպորտաձևերը զարգացում չեն ապրել, գեղասահքի դպրոցում երկար տարիներ չի գործել սահադաշտը։
Երևան քաղաքի ավագանու 2015 թվականի նոյեմբերի 25-ի որոշմամբ մարզադպրոցն անվանափոխվել է «Իրինա Ռոդնինայի գեղասահքի մարզադպրոց» ՊՈԱԿ-ի և գործելու է Ծովակալ Իսակովի պողոտա 27/10 հասցեում գտնվող նորակառույց գեղասահքի դպրոցի շենքում՝ անվանի գեղասահորդ, ՌԴ հասարակական գործիչ, Պետդումայի պատգամավոր Իրինա Ռոդնինայի ղեկավարությամբ։
2019 թվականին Երևանի ավագանու որոշմամբ գեղասահքի դպրոցը վերանվանվել է «Երևանի գեղասահքի և հոկեյի մարզադպրոց»։
Գեղասահքի դպրոցը կառուցվել է Մոսկվայի «Մոնարխ» ընկերությունների խմբի տնօրեն, «Բարեկեցություն» բարեգործական հիմնադրամի նախագահ Սերգեյ Համբարձումյանի սեփական միջոցներով և նվիրաբերվել է Երևանի քաղաքապետարանին։ Երևանի սահադաշտի շինարարությունն սկսվել է 2014 թվականի հոկտեմբերին։ Եռահարկ շինության ընդհանուր մակերեսը կազմում է 4360 քմ, որից 1800 քմ զբաղեցնում է սահադաշտը, ունի խորեոգրաֆիայի դահլիճ, մեթոդական լսարան, ֆիզիկական մարզումների համար նախատեսված մարզասարքեր, ինժեներական և սառեցման համակարգերի ժամանակակից արտադրության սարքավորումներ, հոկեիստների և գեղասահորդների համար անհրաժեշտ գույք, միջազգային չափանիշներին համապատասխան հանդերձարաններ։


== Կառույցի անվան փոփոխություն ==
2019 թվականին Երևանի ավագանու որոշմամբ «Իրինա Ռոդնինայի գեղասահքի դպրոց»-ը վերանվանվել է «Երևանի գեղասահքի և հոկեյի մարզադպրոց»-ի։ Անվանափոխության նախագիծը ներկայացրել էր Երևանի ավագանու «Լույս» խմբակցությունը՝ նշելով, որ խորհրդային գեղասահորդուհի, եռակի օլիմպիական չեմպիոն, աշխարհի տասնակի չեմպիոն Իրինա Ռոդնինան 2019 թվականին փետրվարի 26-ին Բաքվում մասնակցել է Խոջալուի իրադարձությունների հետ կապված երթին։

Դպրոցի անվանափոխության մասին նախագիծը շրջանառության մեջ դնելուց հետո այդ մտադրությանն Իրինա Ռոդնինան արձագանքել է.


== Ընդհանուր տեղեկություններ ==
Գեղասահքի կենտրոնական մարզադահլիճը կարող է տեղավորել 538 հանդիսական։
Եռահարկ շինության ընդհանուր մակերեսը կազմում է 4360 քմ, որից 1800 քմ զբաղեցնում է սահադաշտը։
Մարզահամալիրի կառուցման արժեքը կազմել է 7.55 միլիոն ԱՄՆ դոլար։
Կառուցման ֆինանսավորումը կատարվել է Մոսկվայի «Մոնարխ» ընկերությունների խմբի տնօրեն, «Բարեկեցություն» բարեգործական հիմնադրամի նախագահ Սերգեյ Համբարձումյանի սեփական միջոցներով։
Կառույցի սեփականատերն է Երևանի քաղաքապետարանը։
Մարզադպրոցը 2015 թվականին կոչվել է ռուս գեղասահորդուհի Իրինա Ռոդնինայի անունով։
2019 թվականին դպրոցն անվանվել է Երևանի գեղասահքի և հոկեյի մարզադպրոց։
Կառուցման սկիզբը տրվել է 2014 թվականի հունիսին։
Պաշտոնական բացումը կատարվել է 2015 թվականի դեկտեմբերի 5-ին։


== Ծանոթագրություններ ==


== Արտաքին հղումներ ==
Երևանում բացվեց գեղասահքի ու հոկեյի բարձրակարգ մարզադպրոց
Բրիոշ

Բրիոշ (ֆր.՝ une brioche), քաղցր բուլկի գարեջրի խմորիչով կաթնահունց խմորից՝ կարագի ավելացմամբ։ Պատրաստվում էր անգամ 16-րդ դարում՝ Նորմանդիայում, 17-րդ դարում Վանդեայում` Ֆրանսիայի արևմուտքում։ Ավանդաբար պատրաստվում է 6 շրջաններից՝ նուրբ կաթնահունց խմորից։
Բրիոշների խմորը փափուկ էր, եթերային։ Դրանք շատ քաղցր մատուցվում էին թեյի հետ։
Փարիզյան բրիոշը (brioche à tête, բրիոշ գլխով) իրենից ներկայացնում է խմորի զարդարված մեծ գունդ։ Հաճախ խմորի բաղադրության մեջ ավելացվում է չամիչ և մանրեցված շոկոլադ։ Մատուցվում են թեյի հետ։
Պատրաստման երկարատևությունը կախված է կամ զարդարման տեխնոլոգիայից (այստեղից համի փոփոխությունը), կամ էլ հոգսաշատ գործի մերժումից։ Հիմա բրիոշներին հաճախ անվանում են կիսակաթնահունց հաց կամ բուլկի՝ իրար միացած 3-4 ոչ մեծ գնդերից։
Բրիոշներն իրենց համաշխարհային ճանաչման համար պարտական են ֆրանսիացի նկարիչ Էդուարդ Մանեի ազնիվ սիրուն։ Նատյուրմորտներում և այլ ժանրի նկարներում նա հաճախ մեծ ուշադրություն էր դարձնում այդ քաղցրավենիքին։ Երաժշտական երեկոների ժամանակ, որոնք կազմակերպում էր նրա կինը, բրիոշն միշտ մատուցվում էր թեյի հետ։ Ամենալավ ավանդույթներին բրիոշները զարդարում էին վարդով, մատուցում էին մարմելադի կամ մրգային պաղպաղակի մի գնդիկով։


== Տես նաև ==
Ֆրանսիական խոհանոց
Եթե նրանք չունեն հաց` թո՛ղ թխվածք ուտեն՝ լեգենդար «Qu’ils mangent de la brioche» խոսքի թարգմանությունը


== Արտաքին հղումներ ==
«Բրիոշ» հոդված Archived 2016-03-04 at the Wayback Machine.
Դերվիշն ու մահը

Դերվիշն ու մահը (սերբախորվաթ․՝ „Derviš i smrt“/„Дервиш и смрт“), սերբ արձակագիր Մեշա Սելիմովիչի վեպը։


== Վեպի բովանդակությունը ==
«Դերվիշն ու մահը» քաղաքական հնչեղություն ունեցող ստեղծագործություն է, որում արծարծվում են առաջին հայացքից պատմական ու տեղային թվացող, սակայն ըստ էության համընդհանուր և հույժ արդիական խնդիրներ։ Վեպում արծարծվող գլխավոր խնդիրը մարդու (հատկապես մտավորականի, «պարզամտորեն հավատացող» մարդասերի) և իշխանության ու նրա ինքնակոչ սպասարկուների փոխհարաբերության խնդիրն է, բայց դա, ինչքան էլ առաջնային ու հիմնարար, այդուամենայնիվ, արծարծվող խնդիրներից միայն մեկն է։ Վեպը գիրք է մարդու ամբողջական փորձի մասին, մի մարդու, որը ոչ զտարյուն հերոս է, ոչ էլ հարյուր տոկոսանոց զոհ, ոչ կատարելապես բարի է, ոչ էլ միանշանակորեն չար, այլ պարզապես մարդ է, իսկ նրա և նրան ստեղծողի հիմնական արժանիքը անկեղծությունն է, ինչը մեզ հնարավորություն է տալիս տեսնելու այդ մարդու արտաքին ու ներքին կյանքը, դրանց փոխհակասություններն ու բախումները։ Մեշա Սելիմովիչը հաճախ ինքն է փորձել մեկնաբանել սեփական ստեղծագործությունը, մատնանշելով վեպի բազմաշերտությունն ու համապարփակությունը.


== Վեպի ընդունելությունը ==
Մեշա Սելիմովիչը «Դերվիշն ու մահը» վեպն ավարտեց, երբ վաղուց անցել էր հիսունի սահմանը։ Հենց այս վեպով էլ նա միանգամից փշրեց տիրապետող այն կարծիքը, որ գրողի մասին ունեին քննադատներն ու ընթերցողները։ Նա արդեն հեղինակ էր պատմվածքների երկու ժողովածուի, երկու վեպի, էսսեների և համարվում էր միջակ ու անհետաքրքիր գրող։ Սելիմովիչի նոր ստեղծագործությունը ցնցեց բոլորին, քննադատներն երբեմն ընկան չափացանցությունների գիրկը, իսկ խանդավառված ընթերցողներից ոմանք գրողին մեծահոգաբար խորհուրդ տվեցին այլևս ոչինչ չցրել. «Դուք «Դերվիշում» ամեն ինչ ասել եք։ Մարդու մասին ուրիշ էլ ի՞նչ կարելի է ասել», հարցնում կամ վստահորեն պնդում էին նրանք։ Վեպի այդօրինակ հաջողությունը անակնկալ էր նաև Սելիմովիչի համար։ Երբ սկսեց փնտրել պատճառը, երբ փորձեց հասկանալ, թե ինչո՞ւ հենց «Դերվիշը» երջանիկ բախտի արժանացավ, հանգեց այն մտքին, որ «մեղավորը» անկեղծություն է.

:


== Ծանոթագրություններ ==
Աբդլմսեհ Արծրունի (նահատակ)

Անվան այլ կիրառումների համար տե՛ս՝ Աբդլմսեհ Արծրունի (այլ կիրառումներ)Աբդլմսեհ Արծրունի (ծննդյան ու մահվան թվականներն անհայտ, 11-րդ դար), նահատակ, պռտուկյուրոպաղատ Աբդլմսեհ Արծրունու ազգակիցը, Արծրունիների իշխանական տոհմից։ Աբդլմսեհը նահատակվել է մանուկ հասակում։ Իր բազուկը իբրև մասունք պահվում էր Աղթամարում (11-րդ դար)։

Թովմա Արծրունին գրում է՝«... և զբազուկ սուրբ մարտիրոսին տղային Աբդլմսէհի, ազգակցի և անվանակցի պռտուկուրապաղատին»
Նույնը բառացի կրկնվում է Սամուել Անեցու «Հաւաքմունք ի գրոց պատմագրաց» պատմական երկում (էջ 31)։

Հրաչյա Աճառյանը իր Հայոց անձնանունների բառարանում գրում է՝- Թեև վստահ ենք, որ այս «տղան» հրեա Աբդլմսեհն է, բայց «ազգակցի» ասելուց կարելի է ենթադրել, որ թերևս տարբեր անձ է։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, 1942 թ. Հատոր 1, Ցուցակ 1, Էջ 14
«Հաւաքմունք ի գրոց պատմագրաց», Սամուել Անեցի, էջ 31
«Պատմություն Արծրունյաց տան», Թովմա Արծրունի, Դ. ժբ.
Քուեյք

Քուեյք (անգլ.՝ Quake Lake), լրիվ պաշտոնական անվանում՝ Էրթքուեյք (անգլ.՝ Earthquake Lake, թարգամանաբար՝ Երկրաշարժ Լիճ, երբեմն լիճը անվանում են պարզապես Երկրաշարժ), լիճ ԱՄՆ-ում, Մոնտանա նահանգում։
Լճի երկարությունը 9.7 կմ է, լայնությունը 300-500 մետր, առավելագույն խորությունը 58 մետր։ Գրեթե ամբողջությամբ գտնվում է Գալլատին անտառի տարածքում։
Լիճն առաջացել է 1959 թվականի օգոստոսի 17-ին տեղի ունեցած 7.1-7.5 բալանոց (Ռիխտերի բալային սանդղակով) երկրաշարժի հետևանքով, մոտ 80 միլիոն տոննա զանգված ունեցող հողագունդը պոկվելով Շիպ լեռան վրայից անցել է Մեդիսոն գետի վրայով և նրա առաջացրած փոսի տեղում լցված ջրերն էլ հավաքվելով մոտ մեկ ամսում առաջացրել են լիճը։ Երկրաշարժի հետևանքով մահացել են լեռան ստորոտում վրաններում եղած 28 մարդ։


== Ծանոթագրություններ ==


== Արտաքին հղումներ ==

Քուեյք լիճը geonames.usgs.gov կայքում
պատմական երկրաշարժ, Հեբգեն լիճ earthquake.usgs.gov կայքում Archived 2010-11-08 at the Wayback Machine.
Մեիստե

Մեիստե (էստ․՝ Mäiste), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խանգեղ (այլ կիրառումներ)

Խանգեղ, կարող է վերաբերել՝

Խանգեղ - գյուղ Արևմտյան Հայաստանում, Էրզրումի վիլայեթի Կամախի գավառակում
Խանգեղ - գյուղ Արևմտյան Հայաստանում, Խարբերդի վիլայեթի Խարբերդի գավառում
Տումելկա

Տումելկա (էստ․՝ Tummelka), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հերբերտ Հուվեր ավագ դպրոց (Գլենդել)

Հերբերտ Հուվերի անվան ավագ դպրոց, (անգլ.՝ Herbert Hoover High School), հանրային ավագ դպրոց ԱՄՆ Կալիֆորնիայի նահանգի Գլենդել քաղաքում։


== Պատմություն ==
Դպրոցն անվանվել է ի պատիվ ԱՄՆ 31-րդ նախագահ Հերբերտ Հուվերի։ Տեղակայված է 18.6 ակր տարածք զբաղեցնող կամպուսում։ Դպրոցի նախնական մասնաշենքը կառուցվել է 1929 թվականին և ծառայել է մինչև 1966 թվականը առանց դահլիճի և ֆիզկուլտուրայի մասնաշենքի։ 1969 թվականին շենքերը քանդվել են և փոխարինվել նոր հարմարավետ կառույցներով։ 1990 թվականին, պայմանավորված Հուվեր ավագ դպրոց հաճախող դպրոցականների թվի աննախադեպ աճի, կառուցվեց և 1992 թվականին ավարտին հասցվեց 33 դասարան ունեցող նոր մասնաշենք։
Հուվեր ավագ դպրոցն ունի տարբեր սոցիալ-տնտեսական, կրթական և մշակութային ծագմամբ շուրջ 2,097 աշակերտ, որոնցից 47-% կովկասցիներ են (հիմնականում հայեր), 29.6-% հիսպանիկներ, 5.0%՝ ասիացիներ, 9.7% ֆիլիպիններ, 9% աֆրոամերկացիներ, 0.2-% այլ։


== Ծանոթագրություններ ==


== Արտաքին հղումներ ==
Hoover High School website
School profile on GUSD Archived 2012-02-20 at the Wayback Machine.
School's Pep Team Archived 2009-02-20 at the Wayback Machine.
Հալվա (Հեքյարիի գավառ)

Անվան այլ կիրառումների համար տե՛ս՝ Հալվա (այլ կիրառումներ)Հալվա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ջեքի Գլիսոն

Ջեքի Գլիսոն (անգլ.՝ Jackie Gleason (John Herbert Gleason), փետրվարի 26, 1916(1916-02-26)[…], Բրուքլին, Նյու Յորք, Նյու Յորք, ԱՄՆ - հունիսի 24, 1987(1987-06-24)[…], Ֆորթ Լոդերդեյլ, Ֆլորիդա, ԱՄՆ), ամերիկացի կատակերգական դերասան (1964 թվականին առաջադրվել է «Ոսկե գլոբուս» մրցանակի հեռուստատեսային սերիալում տղամարդու լավագույն դերի համար) և երաժիշտ, որը ձայնագրվել է «Criteria Studios» ստուդիայում։


== Կենսագրություն ==
Ծնվել է 1916 թվականի փետրվարի 26-ին Բրուքլինում՝ Իռլանդիայից ներգաղթած Հերբերտ և Մեյ Գլիսոնների ընտանիքում։ Մի քանի տարի անց՝ 1925 թվականի դեկտեմբերին, հայրը լքել է ընտանիքը, և Ջեքին ստիպված է եղել աշխատել տրանսպորտային ընկերությունում։
Հոր հեռանալուց հետո երիտասարդ Գլիսոնը մնացել է առանց հսկողության, տեղի ավազակախմբի հետ թափառել է փողոցներով, հազվադեպ է հաճախել դպրոցներ, որոնք այդպես էլ չի ավարտել։ Աշխատանքի փնտրտուքներով շրջել է թատրոններով, ուր երբեմն աշխատել է որպես կոնֆերանսիե և խաղացել է էպիզոդային դերերում (Halsey Theater և Folly Theater): Ջեքիին դաստիարակել է մայրը, որը մահացել է 1935 թվականին։ Ջեքիի առաջին ընկերուհու ընտանիքն առաջարկել է նրան տանել Նյու Յորքից, բայց նա մնացել է քաղաքում և ընկերոջ հետ, որը թատրոններից մեկի կատակերգու էր, հաստատվել է հյուրանոցային համարում։ Ընկերը Գլիսոնի համար կատակերգուի աշխատանք է գտել Ռեդինգում (Փենսիլվանիա), որտեղ նրա գործակալն ապահովել է աշխատավարձ, որը բավականացրել է Ռեդինգ գնալու և ապրելու համար։ Դա եղել է Գլիսոնի՝ որպես պրոֆեսիոնալ կատակերգակի առաջին աշխատանքը, որ կատարել է փոքր ակումբներում։

Դրան հաջորդել է կատակերգուի մեծ կարիերան՝ աշխատանք շատ հայտնի թատրոնների և կինոստուդիաների հետ, նկարահանումներ հեռուստատեսությունում, գործունեություն՝ որպես երաժիշտ։
1952 թվականին CBS-ը ստեղծել է «Ջեքի Գլիսոնի շոու»-ն։ «Ջեքի Գլիսոնի շոու»-ն եղել է ժամային վարիետե (թեթև ժանրի թատրոն), որին մասնակցել են նաև պարողներ։
Ջեքի Գլիսոնը շատ է ծխել (մի քանի տուփ ծխախոտ մեկ օրում), ինչն ի վերջո հանգեցրել է առողջության հետ խնդիրների։ Նա մահացել է 1987 թվականի հունիսի 24-ին հաստ աղիքի քաղցկեղից Ֆլորիդայի իր տանը։ Թաղվել է Մայամիի «Our Lady of Mercy » կաթոլիկ գերեզմանոցում։
Գլիսոնն ամուսնացած է եղել երեք անգամ՝ Ժենևեվ Նալֆորդի (1936-1970), Բևերլի ՄաքՔիթրիկի (1970-1975) և Մերիլին Թեյլորի (1975-1987) հետ։ Առաջին կնոջից ունեցել է երկու դուստր՝ Ջերալդինա (1940) և Լինդա (1942)։
Մայամիի կատարողական արվեստի թատրոնը կրում է Ջեքի Գլիսոնի անունը։


== Ընտրյալ ֆիլմագրություն ==
1941 - «Ամբողջ գիշերվա ընթացքում»
1956 - «Նորապսակները» (հեռուստասերիալ)
1961 - «Խաբեբան»
1977 - «Ոստիկանն ու ավազակը»
1980 - «Ոստիկանն ու ավազակը 2»
1986 - «Ընդհանուր ոչինչ»


== Ծանոթագրություններ ==


== Արտաքին հղումներ ==
Ջեքի Գլիսոն
Ջեքի Գլիսոն(անգլ.)
Ջեքի Գլիսոն
Կամենկա (գյուղ, Ստարոռուսկի շրջան)

Անվան այլ կիրառումների համար տե՛ս՝ ԿամենկաԿամենկա (ռուս.՝ Каменка), գյուղ Ռուսաստանի, Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տախտիսձիրի

Տախտիսձիրի (վրաց.՝ ტახტისძირი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 710 մետր բարձրության վրա։ Շրջկենտրոն Քարելից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 458 մարդ։


== Ծանոթագրություններ ==
.укр

.укр՝ (punycode: .xn--j1amh, Україна), Ուկրաինայի վերին մակարդակի ազգային դոմեն է։
Ուկրաինական ցանցային տեղեկատվական կենտրոնը, ունենալով Ուկրաինայի կառավարության կողմից տրված լիազորություններ, 2009 թվականի նոյեմբերի 16-ին դիմել է ICANN կազմակերպությանը «.укр» դոմենի գրանցման համար։
Հայտի ներկայացման ընթացքում կիրիլյան ռեգիստրի թույլատրվող սիմվոլների աղյուսակի մեջ առաջին անգամ ներառվեց ապոստրոֆ սիմվոլը (U+02BC), ոչ որպես բաժանիչ նշան, այլ որպես առանձին տառ, ինչպես նաև ավելացվել են ուկրաիներենի հետևյալ տառերը՝ «Ґ-ґ», «Ї-ї», «І-і», «Є-є»:


== Ծանոթագրություններ ==


== Արտաքին հղումներ ==
whois-ի տվյալները .укр դոմենի մասին IANA կայքում(անգլ.)
Ռոչևա (գետ)

Ռոչևա  (ռուս.՝ Рочева ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վեռխնե Ռաչոզեռա գետի ափին՝ 30 կմ հեռավորության վրա։ Գետի երկարությունը 18 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իոսիպովկա (գյուղ, Չուդնևսկի շրջան)

Անվան այլ կիրառումների համար տե՛ս՝ ԻոսիպովկաԻոսիպովկա (ուկրաիներեն՝ Йосипівка), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Իոսիպովկա գյուղում բնակվում էր 87 մարդ։ Բնակավայրը զբաղեցնում է 0,39 կմ² տարածք։ Բնակչության խտությունը կազմում էր 223,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (77601-77700)

Աստերոիդների ցանկ (77501-77600)  • Աստերոիդների ցանկ  • Աստերոիդների ցանկ (77701-77800)
 Աստերոիդների ցանկ (77501-77600)  • Աստերոիդների ցանկ  • Աստերոիդների ցանկ (77701-77800)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Ռուդա (գյուղ, Գլոբինոյի շրջան)

Անվան այլ կիրառումների համար տե՛ս՝ ՌուդաՌուդա (ուկրաիներեն՝ Руда), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Ռուդա գյուղում բնակվում էր 14 մարդ։ Բնակավայրը զբաղեցնում է 0,833 կմ² տարածք։ Բնակչության խտությունը կազմում էր 16,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
BBD (երգ)

«BBD» («Bad Bitches Doit» արտահայտության հապավումը), ամերիկացի ռեփեր Ազիլիա Բենքսի երգը։ Այն թողարկվել է 2013 թվականի հունվարի 1-ին և ընդգրկվել է նրա «Broke with Expensive Taste» անվանումը կրող առաջին ալբոմում, որը թողարկվել է 2014 թվականի նոյեմբերին։ Երգը գրվել է Բենքսի, Ջոնաթան Հարիսի և Քևին Ջեյմսի կողմից, իսկ պրոդյուսերական աշխատանքով զբաղվել են Apple Juice-ը և Kid Sup Doodle-ը։


== Ծանոթագրություններ ==


== Արտաքին հղումներ ==
Երգի տեքստը Archived 2016-03-04 at the Wayback Machine. MetroLyrics կայքում
Մեդալիոն (ֆիլմ, 2003)

«Մեդալիոն» (անգլ.՝ The Medallion), ֆիլմի ռեժիսորն է Գորդոն Չանը։


== Սցենար ==
Էդդի Յանգը կարողանում է ողջ մնալ մի վատ իրադրության ժամանակ։ Նրա կյանքը փրկում է մի կախարդական մեդալիոն։ Այդ մեդալիոնը Էդդի-ին տալիս է մի գերբնական ուժ և նրան դարձնում է անպարտելի ռազմիկի։ Էդդին իր զուգընկերուհու՝ Նիկոլի հետ, ուզում է բացահայտել այդ մեդալիոնի գաղտնիքը և դրա հետ մեկտեղ հակահարված տալ այն մարդկանց, որոնք ցանկանում էին տիրանալ կախարդական մեդալիոնին։


== Ծանոթագրություններ ==


== Արտաքին հղումներ ==
«Медальон»(անգլ.) ֆիլմը Internet Movie Database կայքում
Բենթոնիտներ

Բենթոնիտներ (բենթոնիտային կավեր), կազմված են հիմնականում մոնտմորիլոնիտի խմբի միներալներից և ունեն վերնածին, նստվածքային, վերանստվածքային ու ջրաջերմային ծագում։ Առաջացել են հրաբխային մոխրի և տուֆերի ստորջրյա քայքայման հետևանքով։ Օժտված են բարձր կոլոիդային, փքվող ու կապակցող հատկություններով։ Հայտնի է Սարիգյուղի բենթոնիտային կավերի հանքավայրը։ Օգտագործվում են պողպատաձուլության, նավթի, սննդի, քիմիական արդյունաբերության մեջ։


== Անվան ստուգաբանություն ==
Բենթիոնիտներ անունը ծագել է ԱՄՆ-ի Բենթոն բնակավայրի անունից։
Աստերոիդների ցանկ (209001-209100)

Աստերոիդների ցանկ (208901-209000)  • Աստերոիդների ցանկ  • Աստերոիդների ցանկ (209101-209200)
 Աստերոիդների ցանկ (208901-209000)  • Աստերոիդների ցանկ  • Աստերոիդների ցանկ (209101-209200)
Звезда по имени Солнце

«Звезда по имени Солнце» (թարգմանաբար՝ «Արև անունով աստղը»), ռուսական «Կինո» խմբի երգը նրա համանուն ալբոմից, որ թողարկվել է 1989 թվականին։


== Պատմություն ==
«Звезда по имени Солнце» երգը հնչում է ռեժիսոր Ռաշիդ Նուգմանովի «Ասեղ» ֆիլմում (1988)։ Այն գրվել է Վիկտոր Ցոյի կողմից Ղազախստանում ֆիլմի նկարահանման ժամանակ. Ռաշիդ Նուգմանովն ասել է, որ երգը գրվել է իր կիթառով Ալմա Աթայում գտնվող իր տանը։
Երգի տեքստի ու երաժշտության հեղինակը Վիկտոր Ցոյն է, ով էլ կատարում է այն ալբոմում։
«Звезда по имени Солнце» երգը «Կինո» խմբի՝ ամենամեծ ժողովրդականություն վայելող երգերից է, որ ներկայում էլ կատարվում է տարբեր երգիչների կողմից, շարունակում է հնչել ռադիոյում։
Աբոմի համար երգի ձայնագրմանը մասնակցել են՝ 

Վիկտոր Ցոյ – վոկալ, կիթառ,
Յուրի Կասպարյան – կիթառ
Իգոր Տիխոմիրով – բաս կիթառ
Գեորգի Գուրյանով – «Yamaha RX-5» դրամ-մեքենայի ծրագրավորում։Երգն զբաղեցրել է քսաներորդ տեղը 20-րդ դարի հարյուր լավագույն երգերի հիթ-շքերթում, որ կազմել է «Наше радио»-ն։


== Քավեր տարբերակներ ==
Վյաչեսլավ Բուտուսովը ձայնագրել է երգը «Կինո» խմբի «КИНОпробы» տրիբյուտ-ալբոմի համար, որ թողարկվել է 2000 թվականին։ Քավեր տարբերակը ներառված է ալբոմի երկրորդ մասում։ Դրանից հետո Վիկտոր Բուտուսովը «Ю-Питер» խմբի հետ կատարել է երգը համերգների ընթացքում։ Այն ներառվել է խմբի «Имя звезд» համերգային ծրագրում։
«Brazzaville» խումբը ձայնագրել է «Звезда по имени Солнце» երգի անգլիալեզու քավեր տարբերակը՝ «Star Called Sun» վերնագրով, իր «East L.A. Breeze» ալբոմի համար (2006): Անգլիալեզու տարբերակի տեքստում խոսվում է խմբի մենակատար Դևիդ Բրաունի մոր մահվան մասին. Վիկտոր Ցոյի գրած երգից վերցված է միայն վերնագիրը

— «Star Called Sun», Brazzaville
Երգի ուդմուրտերեն տարբերակը կատարվում է «Бурановские бабушки» խմբի կողմից. երգն ուդմուրտերեն թարգմանել է Պրասկովյա Ֆեոդորովան։
«Звезду по имени Солнце» երգի քավեր տարբերակները կատարել են նաև «Инспектор» խումբը, Գուդրիդ Հանսդոտիրը, Մառան, Նատալին, «Рыбин-band», «St1m» և Տուրեցկու երգչախումբը։


== Ֆիլմեր ==
Երգը հնչում է հետևյալ ֆիլմերում՝

«Ասեղ» (1988)
«Марш-бросок» (2003)


== Ծանոթագրություններ ==


== Արտաքին հղումներ ==
«Статья о песне «Звезда по имени Солнце»»։ Արխիվացված օրիգինալից 2012-12-02-ին։ Վերցված է 2017-05-29
Ֆեոդորովսկի շրջան (Բաշկորտոստան)

Անվան այլ կիրառումների համար տե՛ս՝ Ֆեոդորովսկի շրջան (այլ կիրառումներ)Ֆյոդորովսկի շրջան (ռուս.՝ Фёдоровский район, բաշկիրերեն՝ Федоровка районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1935 թվականին։ Վարչական կենտրոնը՝ Ֆեդորովկա։


== Աշխարհագրություն ==
Շրջանի տարածքի մակերեսը կազմում է 1691 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19675 մարդ։ Բնակչության խտությունը կազմում էր 11,64 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աստերոիդների ցանկ (163501-163600)

Աստերոիդների ցանկ (163401-163500)  • Աստերոիդների ցանկ  • Աստերոիդների ցանկ (163601-163700)
 Աստերոիդների ցանկ (163401-163500)  • Աստերոիդների ցանկ  • Աստերոիդների ցանկ (163601-163700)
Փլատ շրջան (այլ կիրառումներ)

Փլատ շրջան, կարող է վերաբերել՝

Փլատ շրջան - ԱՄՆ Միսսուրի նահանգի 114 վարչական միավորներից մեկը
Փլատ շրջան - ԱՄՆ Նեբրասկա նահանգի 93 վարչական միավորներից մեկը
Զաղալա

Զաղալա, գյուղ Արևմտյան Հայաստանում, Բալուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
(3928) Ռանդա

(3928) Ռանդա (անգլ.՝ Randa), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 4-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,247506 ա. մ., առավելագույնը մոտենում է 1,8225 ա. մ. հեռավորության վրա և հեռանում 2,6725 ա. մ.։ Արեգակի շուրջ մեկ ամբողջական պտույտ է կատարում 1230,69 երկրային օրվա ընթացքում, իր ուղեծրով շարժվելով միջինում 0,292518 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3928) Ռանդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զինզալ

Զինզալ, լեռ Ադրբեջանի Դաշկեսանի և Գոյգյոլի շրջանների սահմանի վրա,  Փոքր Կովկասի լեռնահամակարգում, Էյնալթախտա լեռնաշղթայում, Գանձակ քաղաքից 40 կմ հարավ-արևմուտք։ Անտառապատ է։ Բարձրությունը՝ 1689 մ։


== Ծանոթագրություններ ==
Ախթալա (երկաթուղային կայարան)

Անվան այլ կիրառումների համար տե՛ս՝ Ախթալա (այլ կիրառումներ)Ախթալա, երկաթուղային կայարան և ավան Լոռու մարզում, Թիֆլիս-Երևան գծի վրա Դեբեդի ափին, Երևանից 209 կմ հեռավորության վրա։ Կայարանին կից ավանը 1926 թվականին ուներ 54, 1939 թվականին՝ 191 հայ բնակիչ։ 1959 թվականին այդ ավանը ձուլված էր Ախթալային, իսկ վերջինս ել մտնում էր քաղաքատիպ ավանի մեջ։ Մինչև Ախթալային միանալը ավանը առանձին պետական տնտեսություն էր (սովխոզ)։


== Ծանոթագրություններ ==
Դավա (բլոգեր)

Դավիթ Մանուկյան (մարտի 16, 1993(1993-03-16), Նովոսիբիրսկ, Ռուսաստան), ավելի հայտնի՝ Դավա բեմական կեղծանվամբ։ Ռուսական հիփ հոփ, ռեփ կատարող և վիդեոբլոգեր։


== Կենսագրություն ==
Դավիթը ծնվել է 1993 թվականի մարտի 16-ին Նովոսիբիրսկ քաղաքում։ Վաղ տարիքում զբաղվել է պարով, իսկ հետո՝ պրոֆեսիոնալ սպորտով։ 2011 թվականին պարի ասպարեզում դարձել է Ռուսաստանի առաջնության և աշխարհի առաջնության արծաթե մեդալակիր։ Դպրոցն ավարտելուց հետո ընդունվել է Սիբիրյան կառավարման համալսարան։ 2017 թվականին սկսել է իր բլոգը վարել Ինստագրամ-ում։ 2019 թվականին նրա հետևորդների թիվը հասնում էր ավելի քան 8,6 միլիոնի։
Պրոֆեսյոնալ կարիերան երգիչը սկսել է 2018 թվականին, երբ Կարինե Լազարյանցի հետ ձայնագրեց «Внутри» երգը (Չարթ ՎԿ՝ 7-րդ տեղ, iTunes՝ 10-րդ տեղ)։ Հաջորդը դուրս է գալիս «ХХХ» երգը (Չարթ ՎԿ՝ 9-րդ տեղ), որի տեսահոլովակը նկարահանվել է ավելի ուշ։ 2019 թվականին ձայնագրում է «BOOM» երգը (Չարթ ՎԿ՝ 22-րդ տեղ), որը ունի նաև տեսահոլովակ։ Որոշ ժամանակ անց թողարկում է «Кислород» (Չարթ ՎԿ՝ 1-ին տեղ), «Танцуй как пчела» ( Չարթ ՎԿ՝ 5-րդ տեղ), «Милада» (Չարթ ՎԿ՝ 11-րդ տեղ), «Дикая любовь», «Скорость», «Инстамодель» երգերը։
2019 թվականին թողարկում է դեբյուտային մինի ալբոմը «Сила притяжения» անունով, որը ներառում էր 5 երգ։
2019 թվականի դեկտեմբերի 20-ին թողարկում է «Санта» երգի տեսահոլովակը։ Ըստ սյուժեի ռեփերը մատուցող է ամանորյա կորպորատիվ միջոցառմանը, բայց հյուրերից մեկը նրան վիրավորում է, երեկույթ է կազմակերպում առանձնատանը իր ընկերների հետ։


== Սկավառակագրություն ==


=== Մինի-ալբոմ ===


=== Մինի-ալբոմ ===


=== Երգեր ===


== Տեսագրություն ==


==== Մասնակցություն այլ կատարողների տեսահոլովակներում ====
Օլգա Բուզովա - «#Лайкер», «Давай останемся дома»
Եգոր Կրիդ - «Love is»
Միլանա Խամետովա - «Умка»


== Ծանոթագրություններ ==


== Արտաքին հղումներ ==
Դավա (բլոգեր) էջը ՎԿ սոցիալական ցանցում
Դավա (բլոգեր) Ինստագրամում
Պերուժ

Պերուժ (ֆր.՝ Perouges), կոմունա Ֆրանսիայում, մտնում է Ռոն Ալպեր մարզի կազմի մեջ։ Կոմունայի գավառը Էնն է։


== Աշխարհագրություն ==
Կոմունան գտնվում է 30 կմ հյուսիս-արևելք Լիոն քաղաքից։


== Պատմություն ==
Ենթադրվում է, որ Պերժուն հիմնադրել են գալերը որպես գաղութ, որոնք եկել էին Իտալիայի Պերուլիա քաղաքից։ 1236 թվականին կոմունան ձեռք է բերել համայնքային ազատությունը։ Եվ 1601 թվականին կոմունան պաշտոնապես մտել է Ֆրանսիայի մեջ։


== Բնակչություն ==
Կոմունայի բնակչությունը 2010 թվականին կազմել է 1204 մարդ։


== Ծանոթագրություններ ==


== Արտաքին հղումներ ==
De Pérouges apud Insee
De Pérouges apud Cassini
Pérouges pagina interretialis
Սուդանի հեղաշրջում (1969)

1969 թվականի Սուդանի պետական հեղաշրջումը հաջողված հեղաշրջում էր, որը ղեկավարում էր գնդապետ Ջաֆար Նիմեյրին։ Ջաֆար Նիմեյրին դեմ է եղել նախագահ Իսմայիլ ալ-Ազհարիի կառավարությանը։ Հեղաշրջումը նշանավորեց Սուդանի երկրորդ Ժողովրդավարական դարաշրջանի ավարտը և Նիմեյրիի 16-ամյա կառավարման սկիզբը։
Նիմեյրիի կառավարությունը արաբական արմատական ազգայնական ծրագիր է իրականացրել ՝ սոցիալ-տնտեսական զարգացման սոցիալիստական ծրագիր ներդնելով, ներառյալ մասնավոր սեփականության ազգայնացումը։ Նրա կառավարությունը նաև նպաստել Է Սուդանում առաջին քաղաքացիական պատերազմի դադարեցմանը, որը 1969 թվականից շարունակվել է գրեթե 14 տարի։ Ձգտելով խաղաղության ՝ նոր կառավարությունը շնորհել է համաներում և 1969 թվականի հունիսի 9-ին Հարավային Սուդանը ինքնավար շրջան հայտարարել։


== Հեղաշրջումը ==
Հեղաշրջումը սկսվել է մայիսի 25-ի վաղ առավոտյան, և առավոտյան ժամը 4-ին Խարթում-Բահրի-Օմդուրման շրջանում հիմնական օբյեկտները գրավվել են, իսկ Սուդանի բանակի առաջատար գեներալները ձերբակալվել։ Առավոտյան ժամը 7:00-ին «Օմդուրման» ռադիոն հաղորդեց Նիմեյրիի և Բաբիկեր Ավադալլայի ձայնագրված ելույթները, որոնցում նրանք կառավարության վերաբերյալ իրենց ծրագրերը ներկայացրին։ Նույն առավոտ ավելի ուշ «Օմդուրման» ռադիոն հայտնել է նաև նախարարների նոր խորհրդի անդամների անունները, որոնք առաջադրվել էին մայիսի 23-ին Ավադալլայի և վեց առանցքային պաշտոնյաների միջև կայացած հանդիպման ժաանակ։
Մինչհեղափոխական հրամանատարության իշխող խորհրդի կազմը նախատեսված էր նախապես, սակայն օրվա ընթացքում խորհրդի կազմը ընդլայնվել է։ Մինչ Ազատ սպաները այցելում էին բանակի հիմնական ստորաբաժանումները և անվտանգության կազմակերպությունները, որպեսզի համոզվեն նոր ռեժիմին իրենց հավատարմության մեջ, Նիմեյրին հանդիպեց Ազատ սպաների երկու անդամների հետ, ովքեր դեմ էին հեղաշրջմանը ՝ Բաբիկիր Ալ-Նուրը և Աբու ալ Քասիմ Հաշիմը։ Երկուսն էլ ունեին իրենց համապատասխան իշխանական բազաները։ Ընդ որում Ալ Նուրը Սուդանի կոմունիստական կուսակցության հետ կապ ունեցող բարձրաստիճան սպա էր, իսկ երկրորդը առանցքային կապեր էր պահպանում արաբ ազգայնականների և նասերիստների հետ։ Նիմեյրին, առանց այլ դավադիրների հետ խորհրդակցելու, որոշել է նրա աջակցության բազան ընդլայնելու համար երկուսին էլ մտցնել նոր կառավարության կազմի մեջ։ Նոր խորհրդի մեջ ներառվել է նաև կոմունիստական կուսակցության հետ կապ ունեցող մեկ այլ սպա ՝ Հաշեմ Ալ Աթտան։ Այսպիսով, նոր խորհուրդը բաղկացած էր ոչ միայն հեղաշրջում իրականացնողներից, այլև «Ազատ սպաներ» շարժման ներկայացուցիչներից, ովքեր դեմ էր տեղի ունեցած հեղաշրջմանը։


== Աղբյուրներ ==


== Տես նաև ==
Սուդանի հեղաշրջումը (1989)
Սուդանի առաջին քաղաքացիական պատերազմ
Սուդանի երկրորդ քաղաքացիական պատերազմ
Սուդանի հեղաշրջումը (1985)
Սուդանի հեղաշրջումը (1971)
Միխայլո

Միխայլո (ուկրաիներեն՝ Михайло) /mɪˈxɑɪ̯lo/   ուկրաինական արական անուն է, համապատասխանում է հայկական Միքայել անվանը։


== Անունը կրողները ==
Միխայիլ Գրուշևսկի (1866-1934 թթ.) •Михайло Сергiйович Грушевський• ուկրաինացի պատմաբան
Միխայիլ Դերեգուս (1904-97 թթ.) •Михайло Годiйович Дерегус• ուկրաինացի խորհրդային գրաֆիկ
Միխայիլ Կոցյուբինսկի (1864-1913 թթ.) •Михайло Михайлович Коцюбинський• ուկրաինացի գրող և հասարակական գործիչ
Միխայիլ Ստարիցկի (1840-1904 թթ.) •Михайло Петрович Старицький• ուկրաինացի գրող և թատերական գործիչ
Միխայիլ Օստրոգրադսկի (1801-1861 թթ.) •Михайло Васильович Остроградський• ուկրաինացի մաթեմատիկոս


== Որպես հայրանուն ==
արական՝ Միխայլովիչ (ուկրաիներեն՝ •Михайлович)
իգական՝ Միխայլովնա (ուկրաիներեն՝ •Михайлiвна)


== Տեղանուններում ==
Միխայլովկա (ուկրաիներեն՝ •Михайлiвка)
Ռենե Պինոն

Ռենե Պինոն (ֆր.՝ René Pinon, փետրվարի 5, 1870(1870-02-05), Մոնբար - հոկտեմբերի 1, 1958(1958-10-01), Փարիզ), ֆրանսիացի պատմաբան և հրապարակախոս։
Գրել է Թուրքիայի պատմության վերաբերյալ աշխատություններ («Եվրոպան և Օսմանյան կայսրությունը», «Եվրոպան և երիտասարդ Թուրքիան») և հրապարակախոսական հոդվածներ արևմտահայերի վիճակի մասին։
1916 թվականին Փարիզում լույս է տեսել Պինոնի «Հայերի ոչնչացումը, եղանակը գերմանական, գործը՝ թուրքական» (հրատարակվել է 6 անգամ) գրքույկը, որում հեղինակը փորձել է ցույց տալ Արևմտյան Հայաստանից, ինչպես նաև Օսմանյան կայսրության հայաբնակ շրջաններից հայերի զանգվածային տեղահանության իրական նպատակները։ Պինոնը եզրակացրել է, որ հայերի՝ կանանց, երեխաների և ծերերի տեղահանությունը մահվան քողարկված դատավճիռ էր, որի նպատակն էր կոտորածների և բռնի մահմեդականացման միջոցով հայ ժողովրդի լրիվ ոչնչացումը։
Պինոնը Ֆրանսիայում առաջիններից էր, որ հանդես է եկել հայ ժողովրդի դեմ ոճրագործություն կատարած երիտթուրքերին պատասխանատվության ենթարկելու պահանջով։
1919-1921 թվականներին պարբերական մամուլում տպագրվել են Պինոնի՝ հայկական հարցի վերաբերալ հոդվածները։


== Երկեր ==
La Chine qui s'ouvre (avec Jean de Marcillac), Paris, éd. Perrin, 1900
La Lutte pour le Pacifique - Origines et résultats de la guerre russo-japonaise, Paris, éd. Perrin, 1906
L'Europe et l'Empire Ottoman, Paris, éd. Perrin, 1909
L'Europe et la Jeune Turquie, Paris, éd. Perrin, 1911
L'Empire de la Méditerranée, Paris, éd. Perrin, 1912
France et Allemagne 1870-1913, Paris, éd. Perrin, 1913
La suppression des Arméniens, Paris, éd. Perrin, 1916
François-Joseph, essai d'histoire psychologique, 1830-1916, Paris, éd. Perrin, 1917
La reconstruction de l'Europe politique, Paris, éd. Perrin, 1920
Le redressement de la politique française, Paris, éd. Perrin, 1922
La bataille de la Ruhr, Paris, éd. Perrin, 1923
L'avenir de l'entente franco-anglaise, Paris, éd. Plon-Nourrit, 1924
Histoire de la nation française, Tome IV : Histoire diplomatique 1515-1928, Paris, éd. Plon, 1929
Au Maroc, fin des temps héroïques, Paris, éd. Berger-Levrault, 1935
Gerberoy, Beauvais, imprimerie Prévôt, 1935
Fièvres d'Orient, Lyon, éd. de la Plus Grande France, 1938
L'Eau vive, souvenirs de Terre Sainte, Lamnay, éd. SPES, 1939


== Ծանոթագրություններ ==